U prvih deset mjeseci ove godine u Njemačku je stiglo 18 tisuća radnika iz Hrvatske, a od pristupanja Hrvatske u EU u srpnju prošle godine oko 24 tisuće stručnih radnika dobilo je radnu dozvolu, čulo se na Frankfurtskoj burzi.

Gradski rizničar Frankfurta Uwe Becker danas je u povodu manifestacije "Bilateralna suradnja i gospodarski razvoj između Hessena i Hrvatske", kazao da su u posljednje vrijeme u Frankfurtu svoje podružnice otvorila brojna ugledna hrvatska poduzeća i podružnice, piše magazin Fenix.

- Hrvatskoj su pod hitno potrebne strukturne reforme za podizanje konkurentnosti kako bi uspješno prešla u novi model rasta gospodarstva - rekao je u Frankfurtu guverner HNB-a Boris Vujčić. Po pristupnom ugovoru, Njemačka može u fazama uvoditi slobodu kretanja radne snage za hrvatske građane i poduzeća.

>>Tajna snimka: Iscrpljeni radnici padaju s nogu dok slažu novi iPhone

>>Ukoliko im do Badnjaka ne budu isplaćene plaće, obustavljaju rad